paragraph_text: Rodio se u gorskim predjelima Jamajke. Odgojila ga je majka, radnica u industriji kave. Kao dijete je preselio u Kingston, u siromašnu radničku četvrt. Pjevanjem se bavi od vrlo mlade dobi. Prve korake je napravio u crkvi i u školi. S 16 godina se upoznao s pjevačem Tonyjem Brevettom, nećakom Lloyda Brevetta, basiste The Skatalitiesa. Brevett nije bio nepoznanica u glazbenom svijetu: radio je s Marleyem, a kad je Marley nastavio samostalno raditi, oformio je svoj sastav s Trevorom McNaughtonom i Bradfieldom Brownom. Doweov dolazak je dao impresivan zvuk Melodiansima. Sastav je radio s etiketama Studio One, Tresure Isle Records, kod Sonie Pottinger, s Lesliejem Kongom itd. S The Gayladsima i Kenom Bootheom su utemeljili diskografsku etiketu Links, koja je kratko potrajala. Zvukom su prešli s rocksteadyja na reggae.